ՀԵՂԻՆԱԿ՝ ՆԱՐԻՆԵ ԳԱԼՍՏՅԱՆ

ԼՈՌՈՒ ՄԱՐԶԻ ՎԱՆԱՁՈՐԻ

Գ.ՉԱՈՒՇԻ ԱՆՎԱՆ 24 ՄԻՋՆԱԿԱՐԳ ԴՊՐՈՑԻ

ԱՇԽԱՐՀԱԳՐՈՒԹՅԱՆ, ԲՆԱԳԻՏՈՒԹՅԱՆ ՈՒՍՈՒՑՉՈՒՀԻ

ԱՇԽԱՐՀԱԳՐԱԿԱՆ ՄԻՋՈՑԱՌՄԱՆ ԾՐԱԳԻՐ

՛՛ԵՐԿԻՐ ՄՈԼՈՐԱԿԸ ԵՎ ԻՐ ԱՆԲԱԺԱՆ ԸՆԿԵՐՆԵՐԸ ՛՛

ՏԻԵԶԵՐՔԻ ՀՐԵՇՏԱԿ --- Ես Տիեզերքի հրեշտակն եմ, բարություն եմ տարածում Տիեզերքում: Իմ գրկում անհոգ սավառնում են մոլորակները, այստեղ է ապրում Երկիր մոլորակը: Քնում, արթնանում, լուսավորվում ու ջերմանում է մայր Արեգակից, սիրում իր ընկերներին՝ ՛՛ Ջրոլորտին՛՛, ՛՛Քարոլորտին՛՛, ՛՛Մթնոլորտին՛՛ ու ՛՛Կեսոլորտին՛՛, ու իր մոլորակը երբեք չլքող բարի ու ստեղծագործ մարդկանց: Սա- կայն մի օր, չգիտես ինչու,Երկիր մոլորակի ընկերներ սկսեցին վիճել, թե ով է ավելի կարևոր:

ԵՐԿԻՐ ՄՈԼՈՐԱԿ --- Բարև Ձեզ, ես Երկիր մոլորակն եմ…Ես շատ ընկերասեր եմ ու իմ ընկերներին ասում եմ, որ ես Ձեզ բոլորիդ էլ շատ եմ սիրում, որ առանց Ձեզ չեմ կարող ապրել: Իսկ գիտե՞ք ովքեր են իմ ընկերները, հիմա ծանոթացնեմ. ՛՛ Ջրոլոր տը՛՛, ՛՛Քարոլորտը՛՛, ՛՛Մթնոլորտը՛՛ և ՛՛Կեսոլորտը՛՛: Մենք բոլորս էլ իրար շատ ենք սիրում, միմյանց շատ ենք նվիրված, և երբեմն էլ կատակներ ենք անում, որ մենք առանց մեկս մեկի չենք կարող ապրել: Հատկապես ես, որ մեկի բացակայությանը չեմ կարող դիմանալ, ու մարդիկ կլքեն իմ մոլորակը, ու ես կտխրեմ: Իսկ նրանք անընդհատ կռվում են, թե ով է ինձ համար ամենակարևոր ընկերը:

ՋՐՈԼՈՐՏ --- Բարև Ձեզ, ես ՛՛ Ջրոլորտն՛՛ եմ: Գիտեք որքա՞ն է կարևոր իմ դերը Երկիր մոլորակում: Նույնիսկ մարդիկ մոլորակի անունը ՛՛Երկիր ՛՛ են անվանել, այսինքն՝ երկու իր՝ ՝՝Ջուր և ցամաք՝՝: Ես եմ Երկիր մոլորակի ամենամոտ ընկերը: Եթե ես չլինեմ, չի լինի կյանքը Երկրի վրա: Իսկ գիտե՞ք ովքեր են իմ հարազատները,հիմա ծանոթանանք.

ԾՈՎ --- Ես բալիկն եմ օվկիանոսի,

Մեջս հազար բարիք ու գանձ

Գույներս շատ՝ Կարմիր ու Սև,

Էլ Սպիտակ, նաև Դեղին:

Ձուկ եմ տալիս մարդկանց ես շատ,

Էլ մարգարիտ, նյութեր անչափ,

Նեղուցներով մեր հարազատ,

Հյուր ենք գնում մենք իրարու,

Ծովեր , ծոցեր, օվկիանոսներ,

Մեր շարժումն է միշտ կենդանի:

ԳԵՏ --- Սար ու ձորով, դաշտ ու հանդով

Կանգնած չեմ մնում, վազում եմ վազում…

Հողի մշակին ջուր եմ ես տանում,

Մարդկանց՝ զովություն,

Անտառներին՝ կյանք,

Լճակներին՝ ջուր:

Ու մարդիկ նույնիսկ այնպես են արել,

Որ իմ զրնգուն մաքուր ջրերից

Լույս են ստանում:

Ես ունեմ ակունք ու գետաբերան,

Էլ սիրուն հովիտ, սահանքներ, ջրվեժ,

Գիտեմ հորդանալ, վարարել մեկ-մեկ,

Կամուրջներ քանդել

Ու անվե՜րջ հոսել:

ՍԱՌՑԱԴԱՇՏ ---- Քարի պես եմ, քար չեմ

Արևից ես կհալչեմ:

Ես չեմ այրվում հրում,

Ու չեմ սուզվում ջրում:

Գագաթներիս թագի պես,

Մաքուր ջուր եմ ամբարում:

ՋՐՈԼՈՐՏ --- Իմ սիրելի Երկիր մոլորակ, ես քեզ այնքան շատ եմ սիրում, որ իմ տարածքներով ամենաշատն եմ փարված քեզ:

ԵՐԿԻՐ ՄՈԼՈՐԱԿ --- Սիրելի ընկեր ՛՛Ջրոլորտ՛՛, ես գտնում եմ, որ մեր ընկերությունը առանց ՛՛Քարոլորտի՛՛ չի լինի, որովհետև պարզապես ու՞ր կմնային գետերդ, լճերդ ու սառցադաշտերդ:

ՋՐՈԼՈՐՏ --- Ճիշտ է,իմ ավագ ընկեր, եթե չլիներ ցամաքը շատ տխուր կլիներ, իմ ջրերը ամբողջովին օվկիանոսներում կլինեին:

ԵՐԿԻՐ ՄՈԼՈՐԱԿ --- Ինձ թվում է, որ մենք նեղացրել ենք մեր ընկերոջը՝ ՛՛Քարոլորտին՛՛, եկ միասին կանչենք.

Քարե պատյան…

Վեհ ժայռերի, խոր ձորերի,

Հողի, բույսի դու հենարան,

Դե շուտ արի, արագ մեզ մոտ,

Կարոտել ենք ընկերներով:

ՔԱՐՈԼՈՐՏ --- Ես ՛՛ Քարոլորտն ՛՛ եմ, թերևս բոլոր ոլորտներից էլ ամենաուժեղն ու ամենադիմացկունը: Ասեմ, որ ես Երկիր մոլորակի երեսն եմ: Իմ մեջ է ամբարված Երկրի ողջ հարստությունը՝ ոսկին ու արծաթը, նավթն ու քարածուխը: Շատ տեղերում դեմքս կնճռոտվել էանկարգ հրաբուխներից ու երկրաշարժերից, սակայն ոչինչ դա էլ կանցնի….

ՀՐԱԲՈՒԽ --- Հրաբուխ եմ ,ես լեռ եմ,

Թե խելոք եմ, քնած եմ,

Թե արթուն եմ գործում եմ:

Իմ գլխարկն է խառնարան,

Իսկ մեջուկս՝ վառարան,

Հանկարծ եթե մռնչամ,

Իսկ գետինը ճռնչա,

Կրակ ու ծուխ դուրս կտամ,

Այրող գետեր կհորդան:

ԵՐԿՐԱՇԱՐԺ --- Հանկարծ լամպերն են ճոճվում,

Հանկարծ դռներն են ճռռում,

Ներսում ձկներն են թռչում,

Դրսում շներն են հաչում

Գիտեք ի՞նչ է կատարվում…

Երկրաշարժն եմ ես անկարգ,

Շարժվում եմ ես խենթի պես,

Եթե տեղս չեմ գտնում:

ՔԱՐՈԼՈՐՏ --- Իմ լավ ընկերներ, ինձ թվում է, որ ամենակարևորը իմ ներկայությունն է, քանի որ ինձ վրա հող կա, մարդիկ իմ վրա են ապրում, արարում: Ինձ մոտ են ապրում շատ բույսեր ու կենդանիներ:Եթե ես չլինեի՜…

ՋՐՈԼՈՐՏ --- Սիրելի ընկեր, եթե չլինեին ցամաքի իմ ջրերը քեզ մոտ չէին կարող ապրել ոչ մարդիկ, ոչ բույսերը և ոչ էլ կենդանիները:

ԵՐԿԻՐ ՄՈԼՈՐԱԿ --- Սպասե՜ք, առանց Ձեր երկուսի ոչինչ էլ չէր լինի: Մի շտապեք, ու՞ր է մեր քույրիկը՝ ՛՛Մթնոլորտը՛՛, եկեք միասին կանչենք…

Օդ ես, օդ ես մթնոլորտ ես,

Մեր բոլորի շունչն ու հոտն ես…

ՄԹՆՈԼՈՐՏ --- Բարև Ձեզ, ես ավելի համեստ գտնվեցի, քանզի իմ անունը ստուգաբանվում է հետևյալ կերպ. ՛՛Մթին - ոլորտ՛՛, այսինքն դեռ այնքան գաղտնիքներ ունեմ….Եթե ես չլինեի…Ես եմ Երկիր մոլորակի ամենակարևոր ընկերը…որովհետև…որովհետև…ես եմ վերմակի նման փաթաթվում նրան, որպեսզի

տիեզերքից չնեղացնեն երկնաքարեր, որպեսզի Երկրիս ջերմությունը չհեռանա նրանից: Իսկ ուշացումս էլ պայմանավորված է նրանով, որ մի փոքր վատառողջ էի, որովհետև վերջին ժամանակներս շատ եմ խեղդվում ծխից, մրից ու թունավոր գազերից:

Եթե ես չլինեի…ես չգայի, ապա չէիք ճանաչի իմ ընկերներին.

ԾԻԱԾԱՆ --- Ամառվա շոգ օրերին,

Երբ ամպերն են կուտակվում,

Բարակ անձրև է մաղում,

Երբ արևն է ամպերից,

Մեզ հետ խաղում ու ժպտում,

Բացվող կապույտ երկնքով,

Ամպ ու սարի վրայով

Մի մեծ կամար է կապվում,

Յոթգույնանի, գույնզգույն:

ԵՐԱԺՇՏԱԿԱՆ ՀԱՄԱՐ --- ՊԱՐ - ԼԻԴՈՒՇԻԿ ՛՛Եվ արև և անձրև՛՛

ՔԱՄԻ --- Բերան չունեմ փչում եմ,

Ձեռքեր չունեմ հրում եմ,

Բեռնակիր չեմ, կրում եմ

Շեփոր չունեմ, շաչում եմ:

Երկրներում տարբեր եմ,

Մուսսոն,պասսատ ու զեփյուռ,

Փոխվում ես ես ամենուր:

Մաքուր օդ եմ ես տանում

Փոշոտում եմ կատարում,

Հողմաղացն եմ պտտում,

Զովություն եմ ես բերում:

ԱՄՊ --- Մետաքսաթել ու բյուրեղյա,

Թեթև, փափուկ, ինչպես փետուր,

Լողում եմ ես կապույտ երկնում,

Անձրև, կարկուտ, ձյուն եմ տեղում:

Անթև թռչում եմ,անոտ վազում եմ,

Բարկացնեն թե չէ՝ կրակ եմ հազում:

ԱՆՁՐև --- Ինձ սիրում են շատերը,

Այգեպանը,մշակը…

-Արի, արի, շուտ արի

Ինձ ամեն օր կանչում են,

Սակայն հենց որ գալիս եմ՝

Բոլորն ինձնից փախչում են:

Ես թափվում մ եմ ամպերից,

Կույտավոր ու շերտավոր

Ցանկալի եմ ամռանը,իսկ գեղեցիկ՝աշնանը:

ԵՐԱԺՇՏԱԿԱՆ ՀԱՄԱՐ --- ՊԱՐ – ԱՐևՆԵՐ ՛՛ԿԱԹ –ԿԱԹ՛՛

ՁՅՈՒՆ --- Գալիս եմ փափուկ, փափուկ,

Գնում եմ ծածուկ-ծածուկ,

Մեծերի համար ցուրտ եմ ու պաղ,

Մանուկներին՝ խնդում ու խաղ:

ԿԱՐԿՈՒՏ --- Բարկ արևից ես վախեցած

Շատ բարձրացա երկինքն ի վեր

ՈՒ իմ վախից սիրտս սառեց

ՈՒ ես դարձա փոքրիկ գնդիկ՝ սիսեռի պես:

Ծնվում ես ամռան տապին,

Չարիքն եմ ես հանդ ու արտի,

Ամռան հասած բերք բարիքին:

ՄԹՆՈԼՈՐՏ --- Տեսնում եք, որքան հետաքրքիր է ինձ հետ: Ես ուրախ եմ այնքանով, որ ՛՛Ջրոլորտի՛՛ ընկերներն էլ են ինձ մոտ լինում, և ես մարդկանց կարողանում եմ պարգևել ձյուն, անձրև, ծիածան ու գեղեցիկ օրեր: Սակայն խնդրանքս մեծ է. Ես ուզում եմ, որ ինձ չհիվանդացնեք, քանզի երբ վատանում է առողջությունս, Երկրի վրա ամեն ինչ փոխվում է ու դրանից տուժում են բոլորը՝ բույսերը, կենդանիները և մարդիկ:

ԵՐԿԻՐ ՄՈԼՈՐԱԿ --- Իմ լավ ընկերներ, տեսնում եք, թե որքան կարևոր է մեր ընկերությունը, մենք առանց իրար չենք կարող ապրել: Իսկ գիտեք ո՞վ է ավելի թովիչ ու հիասքանչ դարձնում մեր ընկերությունը, իմ մոլորակը, նա մեր քույրն է՝ ՛՛Կենսոլորտը՛՛:

ՔԱՐՈԼՈՐՏ --- Օ՜, իմ քույրիկ, որքա՜ն թովիչ ես դու, առանց քեզ սարերս մերկ կլինեին, դաշտերս անապատ: Շնորհակալ եմ, որ դու դրախտ ես դարձրել մեր աշխարհը:

ԿԵՆՍՈԼՈՐՏ --- Իմ սիրելի քույր – եղբայրներ, առանց ձեզ ես ոչինչ եմ, եթե չլիներ ՛՛Քարոլորտ՛՛ եղբայրս, ով ինձ հենարան դարձավ, եթե չլինեին ՛՛ Ջրոլորտ՛՛ եղբորս զուլալ ջրերը, ես իմ բույսերով ու կենդանիներով դրախտ չէի դարձնի մեր աշխարհը:

ՄԹՈԼՈՐՏ --- Շնորհակալ եմ, իմ քույր, եթե չլիներ քո կանաչ սաղարթը, ապա ես կխեղդվեի թթվածնի պակասից և ի՜նչ կկատարվեր երկրի վրա:

ԵՐԿԻՐ ՄՈԼՈՐԱԿ --- ՛՛Կենսոլորտ՛՛ քույրիկ, իսկ ինչու՞ ես այդքան տխուր ու տրտում, տես, թե քեզ հետ ովքեր են եկել՝ ծառերը, ծիծեռնակները…

ԿԵՆՍՈԼՈՐՏ --- Խելացի մարդիկ, Ձեզ ինչ եմ արել,

Մի՞թե պտուղներ, մրգեր չեմ տվել,

Դեղաբույսերով Ձեր ցավն եմ մեղմել,

Իմ գրկում ամուր ես հողն եմ պահել:

Ես ուզում եմ հավերժ ապրել,

Բարիքներ տալ ու արարել:

Քամու ծափից պարել նազով,

Սերունդներ տալ հազարներով:

ԾԱՌԵՐ --- 1 .Մի կոտրատիր իմ ճյուղերը,

Որդիներն են նրանք իմ հեզ

Ես այնպես եմ սիրում նրանց,

Ինչպես մայրը սիրում է Ձեզ:

Տերև անգամ եթե պոկեք,

Սիրտս ցավից կմղկտա,

Թե որ դուք ինձ չպահպանեք,

Պատրաստի ծառ մեզ ով կտա:

2 .Թող որ բերեմ Ձեզ հով ու զով

Կեղտ ու փոշուց մաքրեմ օդը,

Կանաչ – կանաչ իմ ձեռքերով

Ցրեմ ամռան կիզիչ տոթը:

Ծիտ ու ծիծառ առնեմ ուսիս,

Օրոր ասեմ ես օրնիբուն

Եվ Ձեր կանաչ ճանապարհին

Մնաք որպես գեղեցկություն:

ԵՐԱԺՇՏԱԿԱՆ ՀԱՄԱՐ --- ՊԱՐ -- ՛՛ԾԻԾԵՌ՛՛-Եվա և Էլեն

ԵՐԿԻՐ ՄՈԼՈՐԱԿ --- Ա՜հա, հիմա տեսնում եք իմ ընկերներ, թե որքան է կարևոր մեր հավատարմությունը միմյանց նկատմամբ: Մեր սիրո ու նվիրվածության շնորհիվ մարդիկ պիտի հանգիստ ապրեն մեր մոլորակում, որ արարեն ու ստեղծագործեն:

ՏԻԵԶԵՐՔԻ ՀՐԵՇՏԵԿ --- Հավաքվեցին ընկերներով,որոշեցին, որ բոլորն էլ կարևոր են, որ պիտի ապրեն հաշտ ու համերախ, որ մարդիկ չլքեն Երկիր մոլորակը:

ԵՐԿԻՐ ՄՈԼՈՐԱԿ --- Լուսացավ, ընկերներ

Եկ աշխատենք մենք

Աշխատանք կուղի

Աշխարհը նորեկ:

Օգուտ տանք Երկրին,

Օգուտ, ի՜մ ընկեր,

Ցանենք աշխարհում

Միշտ ազնիվ սերմեր:

ՋՐՈԼՈՐՏ --- Եթե ունես դւ ընկեր, ապա աշխարհում ամենաերջանիկն ես:

ՔԱՐՈԼՈՐՏ --- Չկա ավելի սարսափելի անապատ,քան կյանքն առանց ընկերների:

ՄԹՆՈԼՈՐՏ --- Ընկերության համար ամեն բեռ թեթև է:

ԿԵՆՍՈԼՈՐՏ --- Իսկական ընկերը բարիքներից մեծագույնն է: